Príloha č.1 k Výzve
Špecifikácia predmetu zákazky

ZÁKAZKA S NÍZKOU HODNOTOU typ A.2. jednoetapová
Predmet zákazky: 
Odstránenie stavby Stokráskova 4, Košice (asanačné pásmo) na pozemku par. C-KN č.2282, k.ú. Terasa

Spoločný slovník obstarávania:
kód CPV 45110000-1 Búranie budov a demolačné práce a zemné práce

Špecifikácia zákazky:
Predmetom zákazky s nízkou hodnotou je vykonanie búracích prác technicky zničeného jednopodlažného, podpivničeného objektu rodinného domu na ul. Stokrásková č.4, Košice umiestneného na pozemku par. C-KN č.2282, k.ú. Terasa v zmysle stavebného povolenia na odstránenie stavby vydaného Obcou Poproč č.A-288/2012 zo dňa 27.6.2012, právoplatné 26.7.2012. Odstránenie stavby sa bude realizovať podľa spracovanej projektovej dokumentácie zo 07.10.2012, ktorej spracovateľom je Halaprojekt, s.r.o., Hroncova 3, Košice. Projekt odstránenia stavby tvorí Prílohu č. 3 k Výzve na predloženie ponuky.
Zhotoviteľ búracích prác v prvom rade vyčistí  priestor staveniska od komunálneho odpadu a náletových krovín. Mesto Košice zabezpečí pristavenie veľkokapacitného zberného kontajnera, jeho odvoz a likvidáciu komunálneho odpadu v spaľovni. Zhotoviteľ preverí, či objekt je napojený 
na inžinierske siete a zabezpečí ich odpojenie od objektu.  Odstránenie objektu nemôže byť realizované výbušninami. Po búracích prácach bude pozemok zrovnaný a vyčistený. Stavebnú suť a materiál je potrebné likvidovať v zmysle platných noriem a VZN mesta Košice. Pri protokolárnom odovzdávaní diela zhotoviteľ predloží objednávateľovi potvrdenia o uložení stavebného odpadu na registrovaných skládkach odpadu.
Obchodné podmienky: 
Podrobné vymedzenie zmluvných podmienok na predmet zákazky tvorí príloha č.2 k Výzve 
na predloženie ponuky (Návrh zmluvy).
Cena za predmet zákazky:
Cenu predmetu zákazky je potrebné stanoviť v súlade so zákonom Národnej rady SR č.18/ 1996 Z.z. o cenách. Ponuka sa bude týkať všetkých prác spojených s vyhotovením diela vrátane zariadenia staveniska a jeho vypratanie i poistenia počas výkonu prác a bude sa vychádzať z ocenených položiek stavebných a technologických prác (ďalej len prác)  predložených uchádzačom. Navrhovaná cena prác bude stanovená na základe výkazu - výmer, ktorý je súčasťou projektu na odstránenie stavby (Príloha č. 3 k Výzve). Uchádzač musí uviesť jednotkovú cenu každej položky prác. Cena príslušnej položky práce bude daná súčinom jednotkovej ceny a množstva uvedeného v súpise položiek. Celková cena prác bude daná súčtom cien jednotlivých položiek stavebných prác. Položky prác, v ktorých uchádzač neuvedie jednotkové ceny, nebudú obstarávateľom pri zhotovovaní diela preplatené a budú považované ako zahrnuté v iných cenách. Jednotkové ceny, uvedené v ponuke, musia byť pre tú istú položku práce rovnaké pre celé dielo. Jednotkové ceny a uchádzačom navrhovaná ponuková cena musia byť výhradne v mene EUR. 
Navrhovanú cenu v ponuke predkladajte – v zmysle Výzvy na predloženie ponuky (s DPH, bez DPH) a v prílohe doložte ocenený výkaz – výmer.  
	
Podmienky účasti:
Uchádzač musí preukázať, že je oprávnený vykonávať uskutočňovanie pozemných stavieb a ich zmien, resp. uskutočňovanie búracích a zemných prác (výpis zo živnostenského registra, výpis z obchodného registra, iné než živnostenské oprávnenie, vydané podľa osobitných predpisov). Uchádzač môže takýto doklad nahradiť predložením platného potvrdenia o zapísaní do zoznamu podnikateľov podľa zákona o verejnom obstarávaní. 

Prílohy: 
Príloha č. 1a  a Príloha č. 1b - Fotografie objektu 
Príloha č. 3 – Projekt – Technická správa
Príloha č. 3a – Mapa
Príloha č. 3b – Pôdorys
Príloha č. 3c – Rez

V Košiciach dňa 28.11.2012
Vypracovala: Ing. Andrea Vedral, referent pre výstavbu